**Nomineringsgrupper**Ved kirkevalget er det også mulig å registrere «nomineringsgrupper». I kirkevalget i 2015 stilte nomineringsgruppen Åpen folkekirke til valg i de fleste bispedømmer, i tillegg til nominasjonskomiteens liste. Etter nærmere bestemte regler kan du sammen med en gruppe mennesker ta initiativ til å levere inn et listeforslag, altså en kandidatliste. Det gjelder både til valg av bispedømmeråd (BDR) og menighetsråd (MR). Du kan også registrere en slik gruppe, og det må gjøres innen henholdsvis 2. januar 2019 (BDR) og 1. mars 2019 (MR). Registrering medfører også mulighet for økonomisk støtte (bispedømmerådsvalg) og enerett til listenavnet. Registreringen gjøres gjennom å kontakte Kirkerådet for Den norske kirke.